Իսկ «Քաղաքացիական եւ քաղաքական իրավունքների մասին միջազգային պակտը» առավել քան պարզ հռչակում է. «Բոլոր ժողովուրդներն ինքնորոշման իրավունք ունեն։ Այդ իրավունքի ուժով նրանք ազատորեն հաստատում են իրենց քաղաքական կարգավիճակը եւ ազատորեն ապահովում են իրենց տնտեսական, սոցիալական եւ մշակութային զարգացումը։ ...Այս պակտին մասնակից բոլոր պետությունները, ներառյալ նրանք, որոնք պատասխանատվություն են կրում ոչ ինքնավար եւ ենթակա տարածքների համար, պետք է ՄԱԿ-ի կանոնադրությանը համապատասխան ընդլայնեն ինքնորոշման իրավունքի իրացումը եւ հարգեն այդ իրավունքը»։